  Майя Бывальцева 4-тӥ шуркынмонэ Удмуртилэсь кунлык нуналзэ пусъён улсын Пичи Пургалэн шор площадяз куинетӥзэ «Картошка Fest» ёрос фестиваль (0+) ортчытозы. Со сярысь ёрос администрацилэн пресс-службаез ивортэ. Нырысь ик, 11 часын, Удмуртилэн вордскем нуналэзлы сӥзем сӥё-дано ужрад ортчоз. Отын элькунлэн кункрезьзэ дэмен быдэстозы, Пичи Пурга ёрослэсь пуссэ но мереткылзэ кылдытонъя вожвылъяськонлы йылпумъянъёс лэсьтозы.  Праздник ярмарка юмшан выллем радъяськоз. 11 час 15 минутысен куноосты пӧртэм вожвылъяськонъёс возьмало: «Картофка эксэй» - тужгес бадӟымзэ бакча сиёнэз быръён; «Вольыт, чебер но ческыт» - картофкалэсь устозэ композиция лэсьтон; «Картофка гуръёс» - устозэ такмакез быръён; «Чечым» - картофкалэсь тужгес тунсыкозэ но ческытсэ сиёнэз быръён. Со сяна, черкогуртлэн шораз нырысьсэ «Кыстыбейбатл» радъяськоз. Отчы пыриськозы ужбергатӥсьёс, кинлэн интыысь интые нуллымон гурез ван. Картофкаен пӧраськемез веръяны но дунъяны котькуд мылкыд карись быгатоз. Озьы ик нунал ӵоже пӧртэм площадкаос ужалозы, мастер-классъёс радъяськозы. Люкаськем калыкез Пичи Пургаысь лулчеберет юртысь устоосыз коллективъёс шумпоттозы. Шулдыръяськонъёс 11 часын кутскозы. Пичи Пурга ёрос Удмуртиысь гурт возёсын одӥгез тужгес устоез вузъёс поттӥсь лыдъяське, соин ик та фестивалез ортчытыны малпан кылдӥз. Та фестивале пыриськисьёс пӧлын валтӥсьёсыз – фермер возёсъёс, гурт кооперативъёс, нимаз юртъер котыразы гурт ужен вырисьёс фестивалез радъясьёс Радъясьёс – Пичи Пурга ёрос администрациысь Лулчеберетъя но туризмъя управление но Гурт возёсъя управление – чакламъя, «Картошка Fest» зэмос яркыт ужрад луоз но Пичи Пурга ёрослэсь ужрад туризмъя центрлэсь сямен данзэ кылдытыны юрттоз.  Тегъёс: Лулчеберет Туризм Удмуртия фестиваль ПичиПурга бакчасиёнъёс  